इस श्रृंखला में हमने संक्षेप में उनकी इस विजययात्रा का उल्लेख करने के साथ-साथ पाठकों को उनके प्रमुख ग्रंथों एवं काव्य-स्तुति रचनाओं से भी परिचित कराया। शंकराचार्य जी के जीवन-वृत्त एवं ग्रंथावली के विषय में अनेक पुस्तकें उपलब्ध हैं, परन्तु ये सभी विस्तृत और साधारणजन के लिए दुरूह है। इसलिये हमने उनके जीवन एवं दर्शन की यह श्रृंखला शुरू की थी, ताकि सरल भाषा द्वारा भारत की इस विलक्षण विभूति के बारे में अपने पाठकों को दुर्लभ जानकारी दे सकें।